Ir-Regolament tal-Kummissjoni (KE) Nru 479/97
ta' l-14 ta' Marzu 1997
li jistabbilixxi rifużjoni parzjali ta' dazji ta' importazzjoni imposti fuq il-qamħirrum iebes
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1766/92 tat-30 ta' Ġunju 1992 dwar l-organizzazzjoni komuni tas-suq fiċ-ċerejali [1], kif l-aħħar emendat mir-Regolament tal-Kummissjoni (KE) Nru 923/96 [2], u partikolarment l-Artikolu 10(4) tiegħu,
Billi l-Artikolu 2(5) tar-Regolament tal-Kummissjoni (KE) Nru 1502/95 tad-29 ta' Ġunju 1995 dwar regoli ta' applikazzjoni (dazji ta' importazzjoni fis-settur taċ-ċerejali sena ta' promozzjoni ta' l-1995/96) għar-Regolament tal-Kunsill (KEE) Nru 1766/92 [3], kif emendat mir-Regolament (KE) Nru 346/96 [4], jipprovdi għal tnaqqis b'rata bażi ta' EKU 8 għal kull tunnellata metrikaf'dazji ta' importazzjoni fuq il-qamħirrun iebes taħt ċerti kondizzjonijiet;
Billi, skond id-Deċiżjoni tal-Kunsill 96/611/KE tas-16 ta' Settembru 1996 li tikkonċerna l-konklużjoni tar-riżultati tan-negozjati ma’ ċerti pajjiżi terzi skond l-Artikolu XXIV:6 tal-GATT u materji oħra relatati (Arġentina) [5], il-kalkolazzjoni tad-dazji fuq il-qamħirrun iebes skond ir-Regolament (KE) Nru 1502/95 għall-applikazzjonijiet tal-liċenzji ta' l-importazzjoni li saret bejn l-1 ta' Jannar u t-30 ta' Ġunju 1966 għandha tiġi aġġustata b'żieda fit-tnaqqis b'rata bażi fid-dazji ta' l-importazzjoni minn EKU 8 għal EKU 14 għal kull tunnellatametrika;
Billi din l-impriża internazzjonali għandha tintlaqa’ billi l-operaturi li importaw il-qamħirrun iebes matul il-perjodu konċernat jingħataw żieda fit-tnaqqis b'rata bażi fuq talba tagħhom; billi, għalhekk, hu neċessarju li l-Istati Membri jkunu awtorizzati li jirrifondu d-dazji imposti żejda lill-operaturi li jistgħu jipprovaw li huma bbenefikaw mit-tnaqqis ta' EKU 8 għal kull tunnellata metrikafid-dazji ta' importazzjoni bejn l-1 ta' Jannar u t-30 ta' Ġunju 1996;
Billi l-miżuri pprovduti f'dan ir-Regolament huma skond l-opinjoni tal-Kumitat ta' Ġestjoni għaċ-Ċerejali,
ADOTTAT DAN IR-REGOLAMENT:
Artikolu 1
1. Għall-importazzjoniet fil-Komunità ta' qamħirrum iebes li jaqa’ taħt il-kodiċi NM 10059000 li bbenefikaw minn tnaqqis b'rata bażi ta' EKU 8 għal kull tunnellata metrika fid-dazju ta' importazzjoni skond l-Artikolu 2(5) tar-Regolament (KE) Nru 1502/95 u li għalihom kienet applikata liċenzja ta' importazzjoni bejn l-1 ta' Jannar u t-30 ta' Ġunju 1996, id-differenza bejn id-dazju ta' importazzjoni mħallsa għall-kwantitajiet attwalment importati u d-dazju pagabbli li kieku tnaqqis b'rata bażi fid-dazju ta' l-importazzjoni ta' EKU 14 għal kull tunnellata metrika kien applikat għandu jkun rifondut wara applikazzjoni mill-importatur jew ir-rappreżentant tiegħu.
2. Ma’ l-applikazzjoni mill-parti konċernata, l-awtorita’ kompetenti fl-Istat Membru li ħareġ il-liċenzja ta' importazzjoni għandu joħroġ ċertifikat skond il-mudell fl-Anness li jispeċifika l-kwantita’ eliġibbli għal rifużjoni parzjali ta' dazju msemmi fil-paragrafu 1 skond l-Artikolu 880 tar-Regolament tal-Kummissjoni (KEE) Nru 2454/93 [6].
3. Fuq l-bażi taċ-ċertifikat msemmi fil-paragrafu 2 u l-evidenza ta' l-użu speċifiku finali msemmi fl-Artikolu 2(5), it-tieni paragrafu, punt (ċ) tar-Regolament (KE) Nru 1502/95, l-applikazzjonijiet għar-rifużjoni għandhom jitressqu lill-uffiċċju ta' clearance mid-dwana fi żmien 30 ġurnata mid-dħul fis-seħħ ta' dan ir-Regolament. Applikazzjonijiet għar-rifużjoni jridu jkunu akkumpanjati minn liċenzja ta' importazzjoni jew kopja ċċertifikata tagħha, iċ-ċertifikat msemmi fil-paragrafu 2 u d-dikjarazzjoni tar-rilaxx għal ċirkolazzjoni ħielsa għall-importazzjoni konċernata.
Artikolu 2
Dan ir-Regolament għandu jidħol fis-seħħ fit-tielet ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-14 ta' Marzu 1997.